b'\n_START_ARTICLE_\nKorpusno jezikoslovje\n_START_PARAGRAPH_\nKorpusno jezikoslovje je raziskovanje naravnega jezika na podlagi obse\xc5\xbenega, po mo\xc5\xbenosti reprezentativnega, empiri\xc4\x8dnega vzorca besedil iz vsakdanje javne jezikovne rabe. Korpuse so pred digitalno revolucijo izdelovali ro\xc4\x8dno, danes pa so ve\xc4\x8dinoma to ra\xc4\x8dunalni\xc5\xa1ke baze podatkov shranjene na digitalnih medijih in javno dostopne prek spleta.\n_START_SECTION_\nZgodovina\n_START_PARAGRAPH_\nV 20. stoletju je bil za lingvistiko izjemnega pomena Noam Chomsky, ki pa je zavra\xc4\x8dal obse\xc5\xbene zbirke besedil kot relevantne za temeljne raziskave v jezikoslovju. Chomsky ni upo\xc5\xa1teval, da je korpus zgrajen na podlagi rojenih (idealnih) govorcev. Eden izmed prvih\xc2\xa0\xc2\xbbposkusov\xc2\xab\xc2\xa0korpusa je bil SEU (Survey of English Usage). Bil je \xc5\xa1e klasi\xc4\x8dni nera\xc4\x8dunalni\xc5\xa1ki, polovica besedil je bila transkripcija govora. Kasneje je bil prenesen v elektronsko obliko._NEWLINE_1.1. Korpus Brown (1961-1964) je prvi digitalizirani besedilni korpus in vsebuje besedila v ameri\xc5\xa1ki angle\xc5\xa1\xc4\x8dini. Korpus LOB (Lancaster, oslo, Bergen), ki je nastajal med letoma 1970 in 1978, pa je angle\xc5\xa1ka razli\xc4\x8dica korpusa Brown._NEWLINE_1.2. Korpusi druge generacije so povezani z razvojem tehnologije in so nastali ob sodelovanju raziskovalnih, univerzitetnih in komercialnih (predvsem zalo\xc5\xbeni\xc5\xa1kih) okolij (Birmingham University in Collins Cobuild). Angle\xc5\xa1ki in ameri\xc5\xa1ki korpusi druge generacije so BNC, The Bank of English, ANC...\n_START_SECTION_\nOpombe in reference\n_START_PARAGRAPH_\nProsto dostopna referen\xc4\x8dna jezikovna korpusa pri nas sta Nova beseda in Gigafida.'